**Komárom és Környéke Önkormányzati Társulás**

**2900 Komárom, Szabadság tér 1. Tel: 34/541-315**

**Szám: KP/9-12/2024.**

**E L Ő T E R J E S Z T É S**

**a Komárom és Környéke Önkormányzati Társulás Társulási Tanácsának**

**2024. november 20-i ülésére**

**Tárgy: Komárom és Környéke Önkormányzati Társulás társulási megállapodásának módosítása**

**Előterjesztő: dr. Molnár Attila, a Társulási Tanács Elnöke**

**Előterjesztést készítette: dr. Baksa-Ströcker Renáta, a Munkaszervezet Vezetője**

**dr. Szeidl Bernadett, a Munkaszervezet tagja**

**Tóth Viktória, a Munkaszervezet tagja**

**Tisztelt Társulási Tanács!**

A Komárom és Környéke Önkormányzati Társulás Társulási Tanácsa a 2023. október 25-i ülésén hozott 14/2023. (X.25.) számú határozatával javasolta a tagönkormányzatoknak a társulás 2013. július 1-től hatályos Társulási megállapodásának 6. számú módosítását. A tagönkormányzatok Képviselő-testületei a megállapodás módosításokkal egységes szerkezetbe foglalt szövegét elfogadták, így az alapdokumentum jelenleg is hatályos.

A 2024. június 9. napján megtartott, helyi önkormányzati képviselők és polgármesterek általános választását követően a Társulási Tanács az alakuló ülésén megválasztotta elnökét és alelnökét, és a korábbi gyakorlattól eltérően nem választott Pénzügyi Bizottságot. Ennek megfelelően szükséges a Társulási megállapodás aktualizálása.

Az Alerion Pénzügyi és Szolgáltató Kft. belső ellenőrzés keretében vizsgálta a Komárom és Környéke Önkormányzati Társulás belső szabályozottságát, és javaslatot tett a társulási megállapodás módosítására. Az ellenőrzés során hiányosságként került megfogalmazásra az, hogy a társulási megállapodás nem szabályozza kellő részletességgel a társulás általános rendjétől eltérő (nem minden tag részére történő) feladatellátás módját. A módosítás során arra teszünk javaslatot, hogy a Társulási Tanácsban azon polgármesterek is rendelkezzenek szavazati joggal, akik települése az adott feladat ellátásában nem vesz részt.

A munkaszervezet elkészítette a társulási megállapodás módosításának tervezetét. (1. melléklet)

A társulási megállapodás módosításához Magyarország helyi önkormányzatairól szóló 2011. évi CLXXXIX törvény 88. § (2) bekezdése és a Megállapodás 94. pontja alapján valamennyi tagönkormányzat képviselő-testületének minősített többséggel hozott határozata szükséges. A Megállapodás módosítását követően szükséges lesz a Társulás Szervezeti és működési szabályzatának felülvizsgálata is.

Tisztelettel kérjük a Társulási Tanácsot, hogy a társulási megállapodás módosításáról az alábbi határozati javaslatot elfogadni szíveskedjenek.

**Határozati javaslat:**

**A Komárom és Környéke Önkormányzati Társulás Társulási Tanácsa javasolja a tagönkormányzatok képviselő-testületeinek, hogy a társulási megállapodás 7. számú módosítását az előterjesztés 1. melléklete szerinti tartalommal fogadják el, és az egységes szerkezetbe foglalt szövegét az előterjesztés 2. melléklete szerinti tartalommal hagyják jóvá.**

**Határidő: 2025. március 31.**

**Felelős: dr. Molnár Attila a Társulási Tanács Elnöke**

**dr. Baksa-Ströcker Renáta, a Munkaszervezet Vezetője**

Mellékletek: 1. Társulási megállapodást módosító okirat

2. Társulási megállapodás (módosításokkal egységes szerkezetbe foglalt)

Komárom, 2024. november 13.

dr. Molnár Attila

Társulási Tanács Elnöke